nahid-hub/BLUGE-bengali-wikipedia-section-title-prediction huggingface dataset:
বাদশাহ আবদুল আজিজ ইবনে সৌদ জমজমের পূর্ব ও দক্ষিণে পানি পান করানোর জন্য দুটি স্থান নির্মাণ করেন। দক্ষিণ দিকে ৬টি এবং পূর্বদিকে ৩টি ট্যাপ লাগানো হয়। বর্তমানে কাবা ঘরের ২০ মিটার দূরে অবস্থিত এই কূপটি থেকে পাম্পের সাহায্যে প্রতিদিন ২০ লক্ষাধিক ব্যারেল পানি উত্তলিত হয়। এই কূপের পানি বণ্টনের জন্য ১৪০৩ হিজরিতে সৌদি বাদশাহের এক রাজকীয় ফরমান অনুযায়ী হজ মন্ত্রণালয়ের সরাসরি তত্ত্বাবধানে ইউনিফাইড ‘জামাজেমা দফতর’ গঠিত হয়। এই দফতরে একজন প্রেসিডেন্ট ও একজন ভাইস প্রেসিডেন্টসহ মোট ১১ জন সদস্য ও ৫ শতাধিক শ্রমিক ও কর্মচারী নিয়োজিত আছেন। বাদশাহ আব্দুল্লাহ জমজম পানি কমপ্লেক্সটি ২০১০ সালের সেপ্টেম্বরে ৭০০ মিলিয়ন রিয়াল ব্যয়ে মক্কাতে প্রতিষ্ঠিত হয়েছিল, যা প্রতিদিন ২০০,০০০ বোতল পানি সরবরাহ করতে পারে।

সঠিক অনুচ্ছেদ শিরোনাম কোনটি?
titleA. স্বাস্থ্যগত দিক
titleB. পুনর্নির্মাণ
titleC. জমজমের পানি পানের আদব
titleD. উৎপত্তি
উত্তর: titleB
টুসু উৎসব অগ্রহায়ণ সংক্রান্তি থেকে পৌষ সংক্রান্তি পর্যন্ত এক মাস ধরে পালিত হয়। ধানের ক্ষেত থেকে এক গোছা নতুন আমন ধান মাথায় করে এনে খামারে পিঁড়িতে রেখে দেওয়া হয়। অগ্রহায়ণ মাসের সংক্রান্তির সন্ধ্যাবেলায় গ্রামের কুমারী মেয়েরা একটি পাত্রে চালের গুঁড়ো লাগিয়ে তাতে তুষ রাখেন। তারপর তুষের ওপর ধান, কাড়ুলি বাছুরের গোবরের মন্ড, দূর্বা ঘাস, আল চাল, আকন্দ, বাসক ফুল, কাচ ফুল, গাঁদা ফুলের মালা প্রভৃতি রেখে পাত্রটির গায়ে হলুদ রঙের টিপ লাগিয়ে পাত্রটিকে পিড়ি বা কুলুঙ্গীর ওপর রেখে স্থাপন করা হয়। পাত্রের এই পুরো ব্যবস্থা প্রতিদিন সন্ধ্যার পরে টুসু দেবী হিসেবে পূজিতা হন। পৌষ মাসের প্রতি সন্ধ্যাবেলায় কুমারী মেয়েরা দলবদ্ধ হয়ে টুসু দেবীর নিকট তাদের ব্যক্তিগত ও সামাজিক অভিজ্ঞতা সুর করে নিবেদন করেন ও দেবীর উদ্দেশ্যে চিঁড়ে, গুড়, বাতাসা, মুড়ি, ছোলা ইত্যাদি ভোগ নিবেদন করেন।

টুসু উৎসব পালনের সময় পৌষ মাসের শেষ চারদিন চাঁউড়ি, বাঁউড়ি, মকর এবং আখান নামে পরিচিত। চাঁউড়ির দিনে গৃহস্থ বাড়ির মেয়েরা উঠোন গোবরমাটি দিয়ে নিকিয়ে পরিষ্কার করে চালের গুঁড়ো তৈরী করা হয়। বাঁউড়ির দিন অর্ধচন্দ্রাকৃতি, ত্রিকোণাকৃতি ও চতুষ্কোণাকৃতির পিঠে তৈরী করে তাতে চাঁছি, তিল, নারকেল বা মিষ্টি পুর দিয়ে ভর্তি করা হয়। স্থানীয় ভাবে এই পিঠে গড়গড়্যা পিঠে বা বাঁকা পিঠে বা উধি পিঠে ও পুর পিঠা নামে পরিচিত। বাঁউড়ির রাত দশটা থেকে টুসুর জাগরণ অনুষ্ঠিত হয়ে থাকে। মেয়েরা জাগরণের ঘর পরিষ্কার করে ফুল, মালা ও আলো দিয়ে সাজায়। এই রাতে কিশোরী কুমারী মেয়েরা ছাড়াও গৃহবধূ ও বয়স্কা মহিলারাও টুসু গানে অংশগ্রহণ করেন। এই রাতে টুসু দেবীর ভোগ হিসেবে নানারকম মিষ্টান্ন, ছোলাভাজা, মটরভাজা, মুড়ি, জিলিপি ইত্যাদি নিবেদন করা হয়।

পৌষ সংক্রান্তি বা মকরের ভোরবেলায় মেয়েরা দলবদ্ধভাবে গান গাইতে গাইতে টুসু দেবীকে বাঁশ বা কাঠের তৈরী রঙিন কাগজে সজ্জিত চৌডল বা চতুর্দোলায় বসিয়ে নদী বা পুকুরে নিয়ে যান। সেখানে প্রত্যেক টুসু দল একে অপরের টুসুর প্রতি বক্রোক্তি করে গান গাইতে দেবী বিসর্জন করে থাকেন। টুসু বিসর্জনের পরে মেয়েরা নদী বা পুকুরে স্নান করে নতুন বস্ত্র পরেন। ছেলেরা খড়, কাঠ, পাটকাঠি দিয়ে ম্যাড়াঘর বানিয়ে তাতে আগুন লাগান।

সঠিক অনুচ্ছেদ শিরোনাম কোনটি?
titleA. টুসু সংগীত
titleB. নামকরণ
titleC. পালনরীতি
titleD. মূর্তি
উত্তর: titleC
ইংরেজ পিতা ও সেন্ট হেলেনানের কৃষ্ণাঙ্গ মাতার বিবাহ-বহির্ভূত সন্তান হিসেবে জন্মগ্রহণ করেন। কিশোর বয়সেই ক্রিকেটে অল-রাউন্ডার হিসেবে দক্ষতা প্রদর্শন করতে থাকেন। স্লো লেফট-আর্ম বোলিংয়ের পাশাপাশি মিড-অফে চমকপ্রদ ফিল্ডিং করতেন।

উনবিংশ শতকের শেষদিকে দক্ষিণ আফ্রিকায় বর্ণবাদ মাথাচাড়া দিয়ে উঠলে অ-শ্বেতাঙ্গদেরকে প্রতিনিধিত্বমূলক দলে অংশগ্রহণে বাঁধার প্রাচীর গড়ে তুলে। উইলফ্রেড রোডস তাকে, সূর্যকিরণে পোড়া ইংরেজ খেলোয়াড়রূপে আখ্যায়িত করেন। তবে, লিউইলিনের দক্ষতা দল নির্বাচকমণ্ডলীর কঠিন বাঁধা অতিক্রম করতে সক্ষম হয়। ফলশ্রুতিতে ১৩ এপ্রিল, ১৮৯৫ তারিখে নাটালের সদস্যরূপে ট্রান্সভালের বিপক্ষে প্রথম-শ্রেণীর ক্রিকেটে অভিষেক ঘটে তার।

সঠিক অনুচ্ছেদ শিরোনাম কোনটি?
titleA. প্রারম্ভিক জীবন
titleB. ব্যক্তিগত জীবন
titleC. অবসর
titleD. কাউন্টি ক্রিকেটে অংশগ্রহণ
উত্তর: titleA
কুইন্সল্যান্ডের ব্রিসবেনের শহরতলী ক্যাঙ্গারু পয়েন্টে এক ক্রিকেট অনুরাগী পরিবারে পিটার বার্জের জন্ম। বাবা টমাস জন জ্যাক বার্জ টেক্সটাইল প্রতিষ্ঠান নীল ইন্ড্রাস্ট্রিজে রাজ্য প্রতিনিধির দায়িত্ব পালন শেষে বিক্রয়কর্মী হন ও পরবর্তীতে ডি. এন্ড ডব্লিউ. মুরে নামীয় বিপণীবিতানের ব্যবস্থাপকের দায়িত্বে ছিলেন। জ্যাক বার্জ পূর্বাঞ্চলীয় শহরতলীতে ব্রিসবেন গ্রেড ক্রিকেটে অংশগ্রহণ করেছেন ও পরবর্তীকালে ক্রিকেট প্রশাসক ছিলেন। ১৯৪৫ থেকে ১৯৫৭ সালে স্বীয় মৃত্যুর পূর্ব-পর্যন্ত কুইন্সল্যান্ড ক্রিকেট অ্যাসোসিয়েশনের নির্বাহীর দায়িত্বে ছিলেন। এছাড়াও, ১৯৫২ থেকে ১৯৫৭ সাল পর্যন্ত অস্ট্রেলিয়ান কন্ট্রোল বোর্ডে কুইন্সল্যান্ডের প্রতিনিধিত্ব করেছেন এবং ১৯৪৪ থেকে ১৯৪৯ সাল পর্যন্ত রাজ্য দল নির্বাচকের দায়িত্বে ছিলেন জ্যাক বার্জ। পিটার এ প্রসঙ্গে স্মৃতিরোমন্থন করে জানান যে, আমার পিতা টেস্ট ক্রিকেটার হবার জন্য উদগ্রীব ছিলেন। তিনি সর্বদাই খেলতে চাইতেন।

পিতার অনুপ্রেরণায় ক্রিকেটের প্রতি তার ভালোবাসা গড়ে উঠে। শৈশবে তিনি ঝুমঝুমি দেন যা ছিল অনেকটাই বল ও ব্যাটের ন্যায়। তিন বছর বয়সে ব্যাটে হাত দেন। মাকে মোজায় বল বেধে দিতে উদ্বুদ্ধ করেন ও ঘণ্টাকাল আঘাত করতেন। পাঁচ বছর বয়সে বুরান্ডা বয়েজ স্টেট স্কুলে ভর্তি হন। পিতার কাছ থেকে প্রশিক্ষণ নিয়ে বিদ্যালয়ে সেরা ক্রিকেটার হন। সাড়ে আট বছর বয়সে প্রথমবারের মতো প্রতিযোগিতামূলক খেলায় অংশ নেন। নয় বছর বয়সে প্রথম সেঞ্চুরি করেন। নয় বছর বয়সে বুরান্ডার পক্ষে ২২৩ রানের ইনিংস খেলার পর অত্যধিক তাপমাত্রার কারণে অবসর নেন। তার পিতা প্রতিপক্ষের কাছে এভাবে উইকেট বিলিয়ে দেয়ার কারণে তীব্র ভৎসনা করেন। বার্জ বলেন, ‘এটি বেশ সুন্দর পরামর্শ ছিল। আমি তা আর কখনো করিনি।’

প্রাথমিক বিদ্যালয়ের চূড়ান্ত বর্ষে থাকাকালে উদ্বোধনী ব্যাটসম্যান ও উইকেট-রক্ষক হিসেবে খেলেন। এ পর্যায়ে ১১ ইনিংস খেলে একটি দ্বি-শতক, আটটি শতক, ৯৭ ও ০ রান তুলেন। তেরো বছর বয়সে রাজ্যের অন্যতম অভিজাত ব্যক্তিগত বিদ্যালয় অ্যাঙ্গলিকান চার্চ গ্রামার স্কুলে চলে যান। সিডনিতে বিদ্যালয় বালকদের অংশগ্রহণে আয়োজিত প্রতিযোগিতায় কুইন্সল্যান্ডের প্রতিনিধিত্ব করেন। ভিক্টোরিয়ার বিপক্ষে ১০০ রানের মনোজ্ঞ ইনিংস উপহার দেন তিনি। শেষ তিন বছর প্রথম একাদশে খেলেন ও শেষ বর্ষে অধ্যয়নকালে প্রথম গ্রেডের ক্রিকেটে তার অভিষেক ঘটে। তিনি উইকেট-রক্ষক হিসেবে খেলেন ও তিন নম্বর অবস্থানে ব্যাটিংয়ে নামতেন। রাজ্য দল নির্বাচকমণ্ডলীর কাছ থেকে খেলার উপযুক্ততার বিষয় আসলে তার বাবা কুইন্সল্যান্ডের নির্বাচনী পরিষদ থেকে সড়ে দাঁড়ান। তাস্বত্ত্বেও কলকলে পরিবেশ ও আত্মীয়-স্বজনের সান্নিধ্যে থাকতেই অধিক পছন্দ করতেন পিটার বার্জ। চার্টার্ড অ্যাকাউট্যান্সিতে অধ্যয়ন করেন। ওয়ালি ওয়ামস্লে’র প্রশিক্ষণে রাজ্যের অনূর্ধ্ব-২৩ দলে খেলার জন্য মনোনীত হন।

সঠিক অনুচ্ছেদ শিরোনাম কোনটি?
titleA. সম্মাননা
titleB. শৈশবকাল
titleC. দক্ষিণ আফ্রিকা গমন
titleD. পুণরায় ভারত উপমহাদেশ গমন
উত্তর: titleB
১৯৪৫ সাল থেকেই তিনি লেখালেখির সঙ্গে যুক্ত ছিলেন। ১৯৫৮ সালে তিনি ঢাকা আসেন এবং ঢাকা বিশ্ববিদ্যালয়ের রোকেয়া হলের হল পরিচালক হিসেবে চাকুরি নেন। পরের বছর কর্তৃপক্ষের সাথে মতের অমিল হওয়ায় তিনি চাকুরি ছেড়ে দেন। তিনি পরবর্তীতে একজন রাজনীতিককে বিয়ে করে তার সাথে সংসার শুরু করেন। তিনি ললনা পত্রিকায় কাজ করতেন বিজ্ঞাপন বিভাগে। বিজ্ঞাপন সংগ্রহ, টাকা তোলাসহ সব কাজ একাই করতেন। পত্রিকা অফিস থেকে বেতন হিসাবে অনেক সময় তেমন কিছুই পেতেন না। ললনায় কাজ করার সময় ১৯৬৯ সালে বন্ধু ও শুভানুধ্যায়ীদের কাছ থেকে ঋণ নিয়ে বের করেন শিলালিপি নামে একটি পত্রিকা। তিনি নিজেই এটি সম্পাদনা ও প্রকাশনার দায়িত্ব পালন করেন। শিলালিপি ছিল সেলিনার নিজের সন্তানের মত। দেশের প্রায় সব বুদ্ধিজীবীদের লেখা নিয়ে প্রকাশিত শিলালিপি সকলেরই নজর কেড়েছিল। স্বাধীনতার পক্ষের পত্রিকা শিলালিপি। এই সুবাদে ঢাকার বুদ্ধিজীবী মহলে অনেকের সাথেই ঘনিষ্ঠ হয়ে উঠেন তিনি।

সঠিক অনুচ্ছেদ শিরোনাম কোনটি?
titleA. হত্যা
titleB. কর্মজীবন
titleC. শৈশব
titleD. মুক্তিযুদ্ধে অবদান
উত্তর: titleB
খান একজন সেনা কর্মকর্তার ছেলে। একজন ব্যবসায়ী হিসেবে তার প্রথম পদক্ষেপ গৃহীত হয়েছিল, তার বন্ধুর সঙ্গে, যিনি তার বাবার মৃত্যুর পর পরিবারের আমদানি ব‍্যাবসার সঙ্গে নিযুক্ত হতে বাধ্য হন। তখন ১৮ বছর বয়সী খান ১৯৭৩ সালে পিতার কাছ থেকে ৩০ হাজার টাকা ধার করে বিনিয়োগ করেছিলেন।

১৯৮০ সালে তিনি ঢাকা বিশ্ববিদ্যালয়ের ব‍্যাবসায় প্রশাসন ইনস্টিটিউট (আই.বি.এ) থেকে মাস্টার্স ডিগ্রি অর্জন করেন।

সঠিক অনুচ্ছেদ শিরোনাম কোনটি?
titleA. ব্যক্তিগত জীবন
titleB. পেশা
titleC. সমালোচনা
titleD. প্রাথমিক জীবন
উত্তর: titleD
তাবু ১৯৭১ সালের ৭ই নভেম্বর তেলেঙ্গানা অঙ্গরাজ্যের হায়দ্রাবাদের এক মুসলমান পরিবারে জন্মগ্রহণ করেন। তার পিতা জামাল হাশমী ও মাতা রিজওয়ানা। তার জন্মের কিছুদিন পরেই তার বাবা ও মাতার মধ্যে বিবাহ বিচ্ছেদ হয়। তার মাতা একজন স্কুল শিক্ষক ছিলেন। তার মাতামহ মোহাম্মদ আহসান গণিত বিভাগের অধ্যাপক এবং তার মাতামহী ইংরেজি সাহিত্যের অধ্যাপক ছিলেন। তাবু হায়দ্রাবাদের সেন্ট আনস হাই স্কুলে পড়াশোনা করেন। ১৯৮৩ সালে তাবু মুম্বাই আসেন এবং সেখানে দুই বছরের জন্য সেন্ট জেভিয়ার্স কলেজে পড়াশোনা করেন।

তিনি শাবানা আজমি, তানবী আজমী ও বাবা আজমী'র ভাইঝি এবং অভিনেত্রী ফারাহ নাজের ছোট বোন। তিনি উর্দু, তেলুগু, হিন্দি ও ইংরেজি ভাষায় কথা বলতে পারেন।

সঠিক অনুচ্ছেদ শিরোনাম কোনটি?
titleA. প্রারম্ভিক জীবন
titleB. চলচ্চিত্রে আগমন: ১৯৮২-১৯৯৫
titleC. ২০০০-এর দশক
titleD. সাফল্য ও পুরস্কারপ্রাপ্তি: ১৯৯৬-২০০০
উত্তর: titleA
"ডার্ক সিজন"-এ উইন্সলেট যখন কাজ করছিলেন তখন তার সাথে পরিচয় হয় অভিনেতা ও লেখক স্টিফেন ট্রিডের-এর সাথে। সেখান থেকে তাদের সম্পর্ক পাঁচ বছর স্থায়ী হয়েছিলো। উইন্সলেট "টাইটানিক"-এর কাজ সম্পূর্ণ করার কিছুদিনের মধ্যেই স্টিফেন ট্রিডের হাড়ের ক্যান্সার-এ আক্রান্ত হয়ে মারা যান। আর লন্ডনে তার অন্তেষ্টিক্রিয়ায় যোগ দেবার জন্যে তিনি "টাইটানিক"-এর প্রথম প্রদর্শনীতে যোগ দিতে পারেননি। উইন্সলেট ও "টাইটানিক"-এ তার সহশিল্পী লিওনার্দো ডিক্যাপ্রিও, তারা দুজনে এখন পর্যন্ত পরস্পরের ভালো বন্ধু।

উইন্সলেট পরে রাফাস সিউয়েল-এর সাথে সম্পর্কে জড়ান, কিন্তু ১৯৯৮ সালের ২২ নভেম্বর তিনি বিয়ে করেন পরিচালক জিম থ্রিপলেটনকে। তাদের একটা মেয়ে আছে, যার নাম মিয়া হানি থ্রিপলেটন এবং জন্ম হয়েছিলো লন্ডনে, ২০০০ সালের ১২ অক্টোবর। তাদের মধ্যে বিবাহবিচ্ছেদের পরে ২০০১ সালে উইন্সলেট সম্পর্কে জড়ান পরিচালক স্যাম মেন্ডেজ-এর সাথে, যাকে তিনি ২০০৩ সালে ২৪ মে বিয়ে করেন। তাদের বিয়েটা হয়েছিলো ক্যারিবিয়ান-এর অ্যাঙ্গিলা দ্বীপে। এই ঘরে উইন্সলেটের একটা ছেলে আছে, যার নাম জো আলফি উইন্সলেট-মেন্ডেজ, এবং জন্ম হয়েছিলো ২০০৩ সালের ২২ ডিসেম্বর, নিউ ইয়র্ক শহরে।

মেন্ডেজ ও তার প্রযোজনা প্রতিষ্ঠান নিল স্ট্রিট প্রডাকশন্স, অনেক দিন ধরে পড়ে থাকা "মেবেল শার্ক" চলচ্চিত্রটির স্বত্ত্ব কিনে নেয়। ছবিটি সার্কাসের একজন বাঘ প্রশিক্ষকের জীবনীর ওপর ভিত্তি করে তৈরি হয়েছিলো। এ সম্পর্কে এই দম্পতির মুখপাত্র বলেন, “এটা খুব সুন্দর একটা গল্প। তাঁরা অনেকক্ষণ ধরে এই ছবিটি দেখেছেন। যদি তাঁরা স্ক্রিপ্টটা ঠিকভাবে তৈরি করতে পারেন তবে তাঁরা একটা দারুণ ছবি তৈরি করতে পারবেন।”

উইন্সলেট ও মেন্ডেজ বর্তমানে বাস করছেন নিউ ইয়র্ক সিটির গ্রীনিচ ভিলেজ-এ। এছাড়া ইংল্যান্ড-এর গ্লুচেস্টারশায়ার-এর চার্চ ওয়েস্টকোট-এর ছোটো একটা গ্রামে তাদের একটা কাছারি বাড়ি আছে। ওয়েস্টকোটের এই কাছারি বাড়িটি একটি দ্বিতীয় শ্রেণীর স্থাপনা এবং এর আশেপাশের রাস্তাঘাট পরিকল্পিত নয় এবং বাইশ একর জায়গার ওপর অবস্থিত, আট বেডরুমের এই বাড়ির পিছনে তারা ব্যয় করেছেন তিন মিলিয়ন পাউন্ড।

বিমানভ্রমণের ক্ষেত্রে বিভিন্ন সময় উইন্সলেট ও মেন্ডেজ নানা রকম ঘটনার মুখোমুখি হয়েছেন এবং তাদের সন্তানেরা পিতৃ-মাতৃহীন হয়ে পড়তে পারে, এই ভয়ে তারা কখনো একই বিমানে ভ্রমণ করেন না। অ্যামেরিকান এয়ারলাইন্স-এর ফ্লাইট ৭৭-এ মেন্ডেজের ভ্রমণ করার কথা ছিলো, যেটা ১১ সেপ্টেম্বর, ২০০১-এ ছিনতাই হয় এবং পেন্টাগনের ওপর বিধ্বস্ত হয়। এবং অক্টোবর, ২০০১-এ উইন্সলেট, তার মেয়ে মিয়া’র সাথে লন্ডন-ডালাস-এ ভ্রমণ করার সময় ঐ ফ্লাইটের একজন যাত্রী নিজেকে মুসলিম সন্ত্রাসী হিসেবে দাবি করে। পরবর্তীতে ঐ যাত্রীর বিরুদ্ধে আতঙ্ক সৃষ্টি করার অভিযোগ আনা হয় এবং বলা হয় যে, তিনি দাঁড়িয়ে চিৎকার করে বলেছেন, “আমরা সবাই মারা যাচ্ছি।”

সঠিক অনুচ্ছেদ শিরোনাম কোনটি?
titleA. ১৯৯২-১৯৯৭
titleB. ২০০১-২০০৬
titleC. প্রাথমিক জীবন
titleD. ব্যক্তিগত জীবন
উত্তর: titleD
শ্রমিক ইউনিয়নের নিয়মতান্ত্রিক কাঠামোর বাইরে শংকর গুহনিয়োগী সম্পুর্ন নিজস্ব ধারায় শ্রমিক আন্দোলন গড়ে তোলেন, কোনো সংসদীয় রাজনৈতিক দলের ছত্রছায়া ব্যতিরেকে। জরুরী অবস্থা শেষ হওয়া অবধি সাড়ে পাঁচ বছর কারারুদ্ধ ছিলেন এবং মুক্তি পেয়ে অসংগঠিত ঠিকা শ্রমিকদের নিয়ে কাজের নিরাপত্তা ও ন্যায্য মজুরির দাবীতে ব্যাপক আন্দোলনে অংশগ্রহণ। ১৯৭৭ সালে দাল্লি-রাজহারা এলাকায় লোহাখনি শ্রমিকদের নিয়ে তৈরি হয় 'ছত্রিশগড় খনি শ্রমিক সংঘ'। তার কাজের ক্ষেত্র ভিলাই রায়পুর অঞ্চলেও ছড়িয়ে যায়।

সঠিক অনুচ্ছেদ শিরোনাম কোনটি?
titleA. মৃত্যু
titleB. ভিলাই শ্রমিক আন্দোলন
titleC. খনিশ্রমিক আন্দোলন
titleD. প্রারম্ভিক জীবন
উত্তর: titleC
২০১৭ সালের আগস্ট থেকে ব্যাপক হারে মায়ানমারের নাগরিক রোহিঙ্গারা বাংলাদেশে আসতে শুরু করে। শরণার্থী ত্রাণ ও প্রত্যাবাসন কমিশনার কার্যালয় সূত্র জানায়, ২০১৮ সালের জুন পর্যন্ত রোহিঙ্গাদের বায়োমেট্রিক রেজিস্ট্রেশন সম্পন্ন হয়েছে। এ থেকে জানা যায়, বাংলাদেশে অবস্থানকারী রোহিঙ্গার সংখ্যা ১০ লাখ ৯৭ হাজার ৭৭১ জন। তাদের মধ্যে পুরুষের সংখ্যা হল ৪৮ শতাংশ এবং মহিলা ৫২ শতাংশ। এছাড়া শিশু রয়েছে ৫৫ শতাংশ, এতিম ৩৬ হাজার ৩৭৩ জন। এর মধ্যে ৭ হাজার ৭৭১ জন তাদের মা-বাবাকে হারিয়েছে।

এ অবস্থায় এক লাখ রোহিঙ্গার আশ্রয়ের জন্য আশ্রয়ণ-৩ প্রকল্পটি ২০১৭ সালের নভেম্বর থেকে ২০১৯ সালের ডিসেম্বরের মধ্যে বাস্তবায়নের লক্ষ্য নির্ধারণ করে প্রধানমন্ত্রীর কার্যালয়। এটি বাস্তবায়নে মোট ব্যয় দুই হাজার ৩১২ কোটি ১৫ লাখ টাকা ধরা হয়। নোয়াখালীর হাতিয়া থানাধীন চরঈশ্বর ইউনিয়নের ভাসানচরে এক লাখ বলপূর্বক বাস্তুচ্যুত মায়ানমারের নাগরিকদের বসবাসের উপযোগী পরিবেশ গড়ে তোলা এবং দ্বীপটির নিরাপত্তা নিশ্চিত করতে প্রয়োজনীয় অবকাঠামো নির্মাণ করাই এ প্রকল্পের মূল উদ্দেশ্য।

এ প্রকল্পের আওতায় ভূমি উন্নয়ন ও শোর প্রোটেকশন ওয়ার্ক, বাঁধ নির্মাণ, এক লাখ তিন হাজার ২০০ জনের বসবাসের জন্য ১২০টি গুচ্ছগ্রামে এক হাজার ৪৪০টি ব্যারাক হাউস ও ১২০টি শেল্টার স্টেশন নির্মাণ, উপাসনালয় নির্মাণ, দ্বীপটির নিরাপত্তার জন্য নৌবাহিনীর অফিস ভবন ও বাসভবন, অভ্যন্তরীণ সড়ক, পানি নিষ্কাশন অবকাঠামো, নলকূপ ও পানি সরবরাহ অবকাঠামো নির্মাণ, পেরিমিটার ফেন্সিং ও ওয়াচ টাওয়ার নির্মাণ, বিভিন্ন যানবাহন ক্রয়, গুদামঘর, জ্বালানি ট্যাঙ্ক, হেলিপ্যাড, চ্যানেল মার্কিং ও মুরিং বয়, বোট ল্যান্ডিং সাইট, মোবাইল টাওয়ার, রাডার স্টেশন, সিসি টিভি, সোলার প্যানেল, জেনারেটর ও বৈদ্যুতিক সাবস্টেশন ইত্যাদি নির্মাণ করা হচ্ছে।

সঠিক অনুচ্ছেদ শিরোনাম কোনটি?
titleA. যোগাযোগ ব্যবস্থা
titleB. নামকরণ
titleC. অবস্থান
titleD. রোহিঙ্গাদের আশ্রয়ণ
উত্তর: titleD
বনগাঁ শহরে এখনও কোনো বড় বা বৃহৎ শিল্প গড়ে ওঠেনি।তবে এখানে বহু ছোট শিল্প গড়ে উঠেছে।কৃষি নির্ভর কিছু শিল্প দেখা যায় এখানে।বনগাঁ শহরে চিরুনি নির্মাণের অনেক কারখানা রয়েছে।এই শিল্পে বহু মানুষ নিযুক্ত রয়েছেন।এখানে তৈরি চিরুনি বিভিন্ন রাজ্য রপ্তানি করা হয়।বনগাঁ শহর ও তার পার্শবর্তী এলাকায় প্রায় ১০০ টি চিরুনি কারখানা রয়েছে।এখানে একটি রাইচ মিল বা চাল মিল গড়ে উঠেছে ব্যায়ে।এটিই বনগাঁ শহর এলাকার বৃহত্তম শিল্প লগ্নি বর্তমান সময়ে।

সঠিক অনুচ্ছেদ শিরোনাম কোনটি?
titleA. জনসংখ্যার উপাত্ত
titleB. ভৌগোলিক উপাত্ত
titleC. শিক্ষা প্রতিষ্ঠান
titleD. অর্থনীতি
উত্তর: titleD
ভারতীয় অলিম্পিক সংস্থার (আইওএ) সাধারণ সম্পাদকের দায়িত্ব পালন করেন। ১৯৫১ সালে ভারতের নতুন দিল্লিতে এশিয়ান গেমসের উদ্বোধনী আসরটি বসে। ঐ আসরের প্রধান সংগঠকের ভূমিকায় ছিলেন তিনি। লন্ডন এবং হেলসিঙ্কিতে যথাক্রমে ১৯৪৮ ও ১৯৫২ সালের অলিম্পিকে ভারতীয় অলিম্পিক সংস্থার পক্ষ থেকে শেফ-দ্য-মিশনের দায়িত্বে ছিলেন।

বোম্বেতে অনুষ্ঠিত ১৯৫০ সালের ভারতীয় জাতীয় ক্রীড়াসহ জাতীয় পর্যায়ের অনেক প্রতিযোগিতায় ভারতীয় অলিম্পিক সংস্থার প্রতিনিধিত্ব করেন। ১৯৩৬ সালে কে এ ডি নওরোজি'র পার্শ্বে থেকে জামশেদপুর-বিহারে প্রতিষ্ঠিত বিহার ক্রিকেট সংস্থার প্রতিষ্ঠাতা সহঃ সভাপতি মনোনীত হন।

সঠিক অনুচ্ছেদ শিরোনাম কোনটি?
titleA. কর্মজীবন
titleB. মূল্যায়ণ
titleC. সম্মাননা
titleD. ক্রীড়া সংগঠক
উত্তর: titleD
রাষ্ট্রপতির সরকারি বাসভবন এবং প্রধান কর্মস্থল আইওয়ান-ই-সদর -রাষ্ট্রপতি প্রাসাদ উত্তর-পূর্ব ইসলামাবাদে অবস্থিত। রাষ্ট্রপতি রাষ্ট্রের গুরুত্বপূর্ণ প্রাতিষ্ঠানিক অঙ্গ গঠন করে এবং দ্বিকক্ষ সংসদের অংশ। 

কর্তৃত্বমূলক ক্ষমতা ব্যবহার আনুষ্ঠানিকতায়, সীমাবদ্ধ 

উপরন্তু, রাষ্ট্রপতি হলেন সামরিক বাহিনীর কমান্ডার-ইন-চিফ। প্রধানমন্ত্রীর কাছ থেকে পুরোপুরি নিশ্চিত হওয়ার পরে রাষ্ট্রপতি জাতীয় আদালত পদ্ধতিতে বিচারক নিয়োগের বিষয়টি নিশ্চিত করেন। অধিকন্তু, সংবিধান কার্যনির্বাহী ও বিচার বিভাগের দ্বারা সুপারিশকৃত ক্ষেত্রে রাষ্ট্রপতিকে ক্ষমা, পুনরুদ্ধার এবং আইনিকরণের অনুমতি দেয়। রাষ্ট্রপতি নিজেই ফৌজদারি ও দেওয়ানী কার্যক্রম থেকে নিরঙ্কুশ সাংবিধানিক দায়মুক্তি রাখেন এবং তাঁর কার্যালয়ের মেয়াদকালে তাঁর বিরুদ্ধে কোনও কার্যক্রম শুরু করা বা চালিয়ে যাওয়া যায় না। 

২০০০ সাল থেকে ২০০৯ অবধি রাষ্ট্রপতি জাতীয় সুরক্ষা কাউন্সিলের চেয়ারম্যান ছিলেন যার পারমাণবিক ও কৌশলগত অস্ত্রাগারের উপর কর্তৃত্ব এবং নিয়ন্ত্রণ ছিল; তবে সভাপতিত্ব এবং ক্ষমতাগুলি প্রধানমন্ত্রীর কাছে ফিরিয়ে দেওয়া হয়। তদতিরিক্ত, পাকিস্তানের সরকার একটি সংসদীয় গণতান্ত্রিক প্রজাতন্ত্রের পরিবর্তিত হওয়ার সাথে সাথে রাষ্ট্রপতি ক্ষমতাগুলি উল্লেখযোগ্যভাবে হ্রাস পেয়েছে । 

সঠিক অনুচ্ছেদ শিরোনাম কোনটি?
titleA. রাজনৈতিক পটভূমি
titleB. ক্ষমতা এবং কর্তৃত্ব
titleC. উত্তরসূরি এবং অপসারণ
titleD. যোগ্যতা এবং নির্বাচন প্রক্রিয়া
উত্তর: titleB
১৯৫০-এর দশকে রবিন ঘোষ এক বন্ধুর মাধ্যমে ঢাকা রেডিও স্টেশনে চাকুরীর জন্য প্রস্তাবনা পান। ঐ বন্ধুর বোন "ঝর্ণা বসাক" তখন বাংলা চলচ্চিত্রে মাঝে-মধ্যে অভিনয় করতেন। এ ঝর্ণা বসাকই পরবর্তীকালে বিখ্যাত চলচ্চিত্র অভিনেত্রী শবনম হিসেবে পরিচিত পান। দুই পরিবারের সম্মতিক্রমে ১৯৬৪ সালের ২৪ ডিসেম্বর তাদের বিবাহকার্য সম্পন্ন হয়। ১৯৬৬ সালে এ দম্পতির "রনি" নামে এক সন্তান জন্মগ্রহণ করে। বর্তমানে তারা বাংলাদেশে স্থায়ীভাবে বসবাস করছেন।

সঠিক অনুচ্ছেদ শিরোনাম কোনটি?
titleA. মৃত্যু
titleB. শৈশবকাল
titleC. চলচ্চিত্র জীবন
titleD. পারিবারিক জীবন
উত্তর: titleD
একটি ল্যাপটপের সিপিইউতে বা কেন্দ্রীয় প্রক্রিয়াকরণ ইউনিটে শক্তি বাঁচানোর বৈশিষ্ট্য বিদ্যমান রয়েছে। এগুলো কম তাপ উৎপন্ন করে ডেস্কটপের সিপিইউ'র তুলনায়। প্রথাগতভাবে ল্যাপটপের সিপিইউতে দুটো কোরের প্রসেসর দেখা যায়, যদিও ৪ কোরের মডেলও দেখা যায়। কম দাম এবং মূল কার্যক্ষমতার কারণ ব্যতীত ডেস্কটপ এবং ল্যাপটপের মধ্যে উল্লেখ্যযোগ্য কোন পার্থক্য নেই। কিন্তু উচ্চ ক্ষমতা সম্পন্ন সিপিইউ'র বেলায়, যেমন ৪ থেকে ৮ কোরের ডেস্কটপ সিপিইউগুলো ৪ কোরের ল্যাপটপ প্রসেসরগুলোকে সহজেই হারিয়ে দিতে পারে উচ্চ ক্ষমতার প্রক্রিয়াকরণ পরীক্ষায়। কারণ ডেস্কটপের সিপিইউগুলোতে শক্তি বেশি খরচ হয় যেমন ডেস্কটপের বেলায় ১৫০ ওয়াট, ল্যাপটপের বেলায় তা ৫৬ ওয়াট মাত্র।

ইন্টেল, এএমডি এবং অন্যান্য প্রস্তুতকারকরা ল্যাপটপের জন্য ব্যাপকমাত্রায় সিপিইউ তৈরী করেছেন। এক্স৮৬ নকশায় প্রস্তুত নয় এমন প্রসেসরের বেলায় উল্লেখ করা যায় মটোরোলা এবং আইবিএম কোম্পানির নাম। তারা তৈরি করেছিল পাওয়ারপিসি ভিত্তিক ল্যাপটপ যেমন অ্যাপল ল্যাপটপ (আইবুক এবং পাওয়ারবুক)। অনেক ল্যাপটপেরই খুলে ফেলা যায় এমন সিপিইউ আছে যদিও গত কয়েক বছরে তা কমে এসেছে ল্যাপটপ চিকন ও হালকা করতে গিয়ে। অন্যান্য ল্যাপটপগুলোতে সিপিইউ লাগানো থাকে মাদারবোর্ডের সাথে এবং তা প্রতিস্থাপন করা যায় না উদাহরনসরূপ বলা যায়, আল্ট্রাবুক।

পূর্বে, কিছু ল্যাপটপে ডেস্কটপের সিপিইউ ব্যবহার করা হত এতে কার্যক্ষমতা বাড়ত ঠিকই কিন্তু ওজন, তাপ বেড়ে যেত আর ব্যাটারি কম স্থায়ী হত। এর ব্যবহারও বর্তমানে কমে গেছে। ডেস্কটপের মত ল্যাপটপের সিপিইউগুলোও ওভারক্লক করা অসম্ভব। ল্যাপটপের একটি থার্মাল পরিচালনা অবস্থা এর সীমা খুব কাছাকাছি হয় এবং বেশি মাত্রায় তাপ উৎপাদনের মত অবস্থাও নেই। ওভারক্লক করার জন্য ল্যাপটপে ভাল শীতলীকরন ব্যবস্থা পাওয়ার সম্ভাবনা খুব কম।

সঠিক অনুচ্ছেদ শিরোনাম কোনটি?
titleA. স্বাস্থ্যের উপর প্রভাব
titleB. কেন্দ্রীয় প্রক্রিয়াকরণ ইউনিট
titleC. সংজ্ঞায় ভিন্নতা
titleD. অপসারনযোগ্য মিডিয়া ড্রাইভ
উত্তর: titleB
ওকাপি সাধারণত জোড় বেঁধে নতুবা একাকী বনের মধ্যে বিচরণ করে, এবং গাছের মগডালের কচি কচি পাতা খেয়ে জীবনধারণ করে। এদের ঘ্রাণশক্তি এবং শ্রবণশক্তি অত্যন্ত প্রখর। বড় বড় কান-ই তার প্রকৃষ্ট প্রমাণ। এরা বেশ সচেতন এবং সতর্ক, সামান্য বিপদের সম্ভাবনা দেখলেই গাছপালা ও লতাগুল্মোর মধ্য দিয়ে অবিশ্বাস্য দ্রুতগতিতে পালিয়ে যায়।

সঠিক অনুচ্ছেদ শিরোনাম কোনটি?
titleA. বাসস্থান
titleB. আকার
titleC. বর্তমান অবস্থা
titleD. খাদ্য গ্রহন
উত্তর: titleA
১৯৮৯ সালে সোভিয়েত সেনা প্রত্যাহারের পর আফগানিস্তানে গৃহযুদ্ধ শুরু হয়। মুজাহেদিনেরা পিডিপিএ সরকারের বিরুদ্ধে আক্রমণ জোরদার করে। অবশেষে ১৯৯২ সালে সরকারের পতন ঘটে, কিন্তু মুজাহেদিনদের ভিতরের দলীয় কোন্দলের কারণে গৃহযুদ্ধ শেষ হয়নি। একদল মুজাহেদিন তালেবান নামের একটি ইসলামী মৌলবাদী দল গঠন করে এবং ১৯৯৬ সালে কাবুল দখল করে। তাদের শাসনব্যবস্থাকে নৃশংস ও বর্বর শাসনব্যবস্থা হিসেবে সমালোচনা করা হয়। ২০০১-এর নভেম্বরে যুক্তরাষ্ট্র ও যুক্তরাজ্যের সহায়তায় উত্তরাঞ্চলীয় জোট তালেবানদের পতন ঘটায়।

তালেবানদের পতনের পর জাতিসংঘ দেশটিতে বহুজাতিগোষ্ঠীয় সরকার স্থাপনে উৎসাহ দেয়। জার্মানির বন শহরে এ নিয়ে সম্মেলনের পর ২০০১-এর ডিসেম্বরে আফগানিস্তানে একটি অন্তর্বর্তীকালীন সরকার গঠিত হয়। তার ৬ মাস পরে একটি মধ্যবর্তী সরকার গঠিত হয় যা ২০০৪ সালে একটি নতুন সংবিধান পাশ করে। নতুন সংবিধান অনুযায়ী আফগানিস্তানে প্রেসিডেন্ট-ভিত্তিক সরকার প্রতিষ্ঠিত হয় এবং ২০০৪ সালের অক্টোবরে অনুষ্ঠিত নির্বাচনে আফগানিস্তানের প্রথম সরাসরি ভোটে নির্বাচিত প্রেসিডেন্ট ক্ষমতা গ্রহণ করেন।

সঠিক অনুচ্ছেদ শিরোনাম কোনটি?
titleA. বর্তমান ইতিহাস (২০০২-বর্তমান)
titleB. সমাজ ও সংস্কৃতি
titleC. যোগাযোগ ব্যবস্থা
titleD. শিক্ষা
উত্তর: titleA
২০১১ সালের ভারতীয় জনগণনা অনুসারে বুরহানপুর জেলা মোট জনসংখ্যা ছিল ৭৫৭,৮৪৭ জন। যা জিবুতি অথবা মার্কিন যুক্তরাষ্ট্রের আলাস্কা রাজ্যের সমান। 
জনসংখ্যার হিসাবে এটি ভারতে ৪৯০তম স্থানে রয়েছে (মোট ৬৪০ টির মধ্যে)। জেলার জনসংখ্যার ঘনত্ব প্রতি বর্গকিলোমিটারে ২২১ জন লোক বসবাস করে (প্রতি বর্গমাইলে ৫৭০ জন) ২০০১-২০১১ এর দশকে বুরহানপুর জেলার জনসংখ্যা বৃদ্ধির হার ছিল ১৯.২৩% শতাংশ। লিঙ্গ অনুপাত প্রতি ১০০০ জন পুরুষের বিপরীতে ৯০০ জন নারী রয়েছে। সাক্ষরতার হার ৬৫.২৮%।

সঠিক অনুচ্ছেদ শিরোনাম কোনটি?
titleA. জনসংখ্যার উপাত্ত
titleB. বুরহানপুর শহর
titleC. জনসংখ্যা
titleD. ভাষাসমূহ
উত্তর: titleC
এই ট্রেনটির নামকরণ বিদর্ভ এক্সপ্রেস করা হযেছিল কারণ প্রথমে ট্রেনটি নাগপুর অবধি যেত যেটা মহারাষ্ট্রর বিদর্ভ অঞ্চলের মধ্যে অবস্থিত। যদিও আনুষ্ঠানিক ভাবে রেলওয়ে সময় সূচী বলে যে ইগত্পুরি স্টেশন এ এই ট্রেনটি ৫ এবং ১ মিনিটের জন্য দাড়াবে কিন্তু আসলে এটি ১৫ মিনিটের কাছাকাছি দাড়ায় কারণ ইগত্পুরিতে এই ট্রেনটির ইঞ্জিন বদল হয়। এটা ১২১০৫ বিদর্ভ এক্সপ্রেস হিসাবে চলচল করার সময় থানে স্টেশন এ দাড়ায় না।
সঠিক অনুচ্ছেদ শিরোনাম কোনটি?
titleA. সাধারণ তথ্য
titleB. ভ্রমণ বর্তনী
titleC. সময় সূচী
titleD. সেবা
উত্তর: titleA
সোভিয়েত অধিকৃতির আগেই আফগানিস্তানে জীবনযাত্রার মান ছিল বিশ্বের সর্বনিম্ন। সোভিয়েত-আফগান যুদ্ধ ও তার পরে গৃহযুদ্ধ দেশটির অর্থনীতির চূড়ান্ত বিপর্যয় ঘটায়। সোভিয়েত আমলে শহরকেন্দ্রিক বাণিজ্য ও শিল্প সুযোগ সুবিধা গ্রামীণ অর্থনীতিকে শুরু থেকে আলাদা করে ফেলে। মাদক ও অস্ত্রের চোরাচালান চরমে পৌঁছে। 
আফগানরা মূলত কৃষক ও পশুপালক। ২০শ শতকে খনি ও ভারী শিল্পের উন্নতি ঘটে, তবে স্থানীয় হস্তশিল্প গুরুত্ব হারায়নি।

১৯৫৬ সালে সরকার অনেকগুলি পাঁচসালা পরিকল্পনার প্রথমটি শুরু করে। ইউরোপ, আমেরিকা ও জাপানের সাথে বাণিজ্য বৃদ্ধির উদ্যোগে নেয়া প্রকল্পগুলি সাফল্যের মুখ দেখে। অন্যান্য বড় দেশের সহায়তায় আফগানিস্তান রাস্তা, বাঁধ, জলবিদ্যুৎ প্রকল্প, বিমানবন্দর, কারখানা ও সেচ নেটওয়ার্ক গড়ে তুলতে সক্ষম হয়। ১৯৭৯ সালে সোভিয়েতরা আসার পর পশ্চিমী সাহায্য বন্ধ হয়ে যায় এবং ১৯৯১ সালে সোভিয়েত শাসনের মুক্তির পর আবার সাহায্য আসা শুরু হয়। ২০০১ সালে তালেবানদের পতনের পর আফগানিস্তানে নতুন করে আন্তর্জাতিক সাহায্য নিয়ে যুদ্ধ-বিধ্বস্ত দেশ পুনর্গঠনের উদ্যোগ নেয়া হয়।

সঠিক অনুচ্ছেদ শিরোনাম কোনটি?
titleA. অর্থনীতি
titleB. ধর্ম
titleC. পিডিপিএ সামরিক অভ্যুত্থান ও সোভিয়েত যুদ্ধ
titleD. বৈদেশিক বাণিজ্য
উত্তর: titleA
ডিজিক ২ একটি সিঙ্গেল চিপ সিস্টেম। এর প্রসেসিং স্পীড ছিল আরো বেশি। এতে ডিডিআর-এসডির‍্যাম ব্যবহৃত হয়েছিল, যার ফলে ক্যামেরার স্টার্টআপ টাইম কমেছিল এবং অটোফোকাস আরো উন্নত হয়েছিল। এটি মেমোরি কার্ডে ৫.৮ মেগাবাইট/সেকেন্ডে রাইট করতে পারে। ক্যানন দাবি করে, ডিএসএলআর ক্যামেরায় এটি রঙ, শার্পনেস এবং অটো হোয়াইট ব্যালেন্স উন্নত করেছে।

সঠিক অনুচ্ছেদ শিরোনাম কোনটি?
titleA. ডিজিক ৪
titleB. ডিজিক ৩
titleC. ডিজিক
titleD. ডিজিক ২
উত্তর: titleD
খুব ধীরগতিতে প্রথম-শ্রেণীর ক্রিকেটে আগমন ঘটে উইলিস কাটেলের। কাটেলের শুরুরদিকের ক্রিকেটে যাত্রা শুরু হয় ল্যাঙ্কাশায়ার লীগে অ্যাক্রিংটন ক্লাবে খেলার মাধ্যমে। ইয়র্কশায়ারে জন্মগ্রহণ করায় ও বাবা উইলিয়াম কাটেল ১৮৬০-এর দশকে খেলায় তিনিও ইয়র্কশায়ার একাদশে খেলার চেষ্টা চালান। তবে, প্রতিপক্ষের বিপক্ষে কয়েকটি খেলায় অংশগ্রহণের পর প্রথম-শ্রেণীর খেলায় অংশগ্রহণ থেকে বিরত থাকেন ও লীগ ক্রিকেটে চলে যান। ১৮৯১ সালে নেলসন ক্লাবে চলে যান। সেখানে বিখ্যাত ক্রিকেটার টেড ম্যাকডোনাল্ড ল্যাঙ্কাশায়ারের পক্ষে খেলার সুযোগ পেয়েছিলেন। লীগ ক্রিকেটে উইলিস কাটেল সেরা বোলার হিসেবে নিজেকে গড়ে তুলেন। ১৮৯৫ সালে উইকেট প্রতি সাড়ে আট রান দিয়ে ১০৬ উইকেট পান ও ১৮৯৩ সালে লীগের খেলায় ১১৮ উইকেট পান।

ল্যাঙ্কাশায়ারে দীর্ঘদিন ধরে বসবাস করায় অবশেষে ১৮৯৬ সালে ল্যাঙ্কাশায়ারের পক্ষে খেলার সুযোগ লাভ করেন। ঐ মৌসুমে তিনি মাত্র দুই খেলায় অংশ নিতে পেরেছিলেন। কিন্তু, আবারও দলের বাইরে চলে যেতে হয়। তবে, পরের বছর শুরুতে ধীরলয়ে অগ্রসর হলেও ক্রমশঃ প্রথম-শ্রেণীর কাউন্টি ক্রিকেটের মানদণ্ডে নিজেকে নিয়ে আসেন। ব্যাটিং উপযোগী পিচে তেমন সুবিধা করতে না পারলেও মৌসুমের শেষদিকে অনুপযুক্ত ব্যাটিং পিচে বেশ সফলতা দেখান। শেষ খেলায় নটিংহ্যামশায়ারের বিপক্ষে ৮১ রান দিয়ে বারো উইকেট পান। ল্যাঙ্কাশায়ারের সকল প্রথম-শ্রেণীর খেলায় গড়ে শীর্ষস্থান দখল করেন। ফলশ্রুতিতে উইজডেন কর্তৃক অন্যতম বর্ষসেরা ক্রিকেটার হিসেবে মনোনীত হন তিনি।

১৮৯৮ সালে আলবার্ট হলামের অসুস্থতা, আর্থার মোল্ডের আরও একবার আঘাতপ্রাপ্তি ও জনি ব্রিগসের দূর্বল ক্রীড়াশৈলীর কারণে উইলিস কাটেল ল্যাঙ্কাশায়ারের প্রধান বোলিং স্তম্ভ হয়ে উঠেন। বৃষ্টিবিঘ্নিত উইকেটে বেশ রান দিয়ে উইকেট লাভ করলেও ব্যাটিংয়ে বেশ অগ্রসর হন। সহস্রাধিক রান ও শতাধিক উইকেটের ন্যায় ডাবল লাভ করেন। জুলাইয়ে বোলিং উপযোগী পিচে নিজস্ব সেরা ৮/১০৫ বোলিং পরিসংখ্যান গড়েন গ্লুচেস্টারশায়ারের বিপক্ষে।

সঠিক অনুচ্ছেদ শিরোনাম কোনটি?
titleA. প্রথম-শ্রেণীর ক্রিকেটে অংশগ্রহণ
titleB. খেলার ধরন
titleC. টেস্ট ক্রিকেট
titleD. অবসর
উত্তর: titleA
বর্তমান ভেংপুইতে লাই সম্প্রদায়ের প্রধান হাইহ্মুঙ্গা লঞ্চেউ লংৎলাই গ্রামটি পত্তন ঘটান ১২৮৭ বঙ্গাব্দে (১৮৮০ খ্রিষ্টাব্দে)৷ পার্শ্ববর্তী কালাদান নদীর ওপর নৌকাবাইচের সৌন্দর্যের জন্য জায়গাটির নাম হয় লংৎলাই৷ শব্দটি দুটি ভিন্ন শব্দের সমন্বয়ে গঠিত, লং অর্থ নৌকা ও ত্লাই অর্থ কবলিত বা প্রাচুর্য৷ পরে সদরের নামে জেলাটির নাম রাখা হয়েছে৷
সঠিক অনুচ্ছেদ শিরোনাম কোনটি?
titleA. প্রশাসনিক বিভাগ
titleB. অবস্থান
titleC. জনসংখ্যার উপাত্ত
titleD. নামকরণ
উত্তর: titleD